সীতাকুণ্ড মহিলা কলেজের অধ্যক্ষ জরিনা আখতার বলেন, ‘‘আমরা বেশ কয়েক বছর ধরেই ধারাবাহিকভাবে ঋতুভিত্তিক সাংস্কৃতিক অনুষ্ঠান করে আসছি। শীত ও বর্ষা দুই ঋতুতেই বর্ণাঢ্য আয়োজন হয় আমাদের কলেজে। এবার আমাদের অনুষ্ঠানের শিরোনাম দিয়েছি ‘বাদল দিনের প্রথম কদম ফুল’। পুরোপুরিই বর্ষাভিত্তিক এ আয়োজনে নাচ, গান, আবৃত্তি থেকে শুরু করে সব রকমের খাবারও ছিল বর্ষাকালীন। অনুষ্ঠানস্থলে তিল ঠাঁই ছিল না। প্রচুর দর্শক-শ্রোতা এ অনুষ্ঠান উপভোগ করেছেন। সবার ভালো লাগলেই আমাদের আয়োজন সার্থক। আগামীতেও একইভাবে হবে। ভবিষ্যতে আরো সুন্দর অনুষ্ঠান উপহার দেবার চেষ্টা করব আমি।’’